মদ্যপ দুষ্কৃতীদের অভব্য আচরণের প্রতিবাদ করে আক্রান্ত প্রতিবাদী। বৃহস্পতিবার রাতে বন্দুকের বাঁট দিয়ে যুবকের মাথা ফাটিয়ে চম্পট দেয় দুষ্কৃতীরা। তার আগে স্থানীয় এক ইমারতী সামগ্রীর ব্যবসায়ীর বাড়িতেও চোটপাট চালায় ৩ যুবক। দুদিন কেটে গেলেও এখনও অধরা অভিযুক্তরা। ঘটনার তদন্তে নেমেছে কড়েয়া থানার পুলিস ।
 ওয়েব ডেস্ক: মদ্যপ দুষ্কৃতীদের অভব্য আচরণের প্রতিবাদ করে আক্রান্ত প্রতিবাদী। বৃহস্পতিবার রাতে বন্দুকের বাঁট দিয়ে যুবকের মাথা ফাটিয়ে চম্পট দেয় দুষ্কৃতীরা। তার আগে স্থানীয় এক ইমারতী সামগ্রীর ব্যবসায়ীর বাড়িতেও চোটপাট চালায় ৩ যুবক। দুদিন কেটে গেলেও এখনও অধরা অভিযুক্তরা। ঘটনার তদন্তে নেমেছে কড়েয়া থানার পুলিস । দিনেদুপুরে দুষ্কৃতী তাণ্ডব। তোলাবাজির দৌরাত্ম্য। ছোট, বড়, মেজ দাদাদের দাপট।  স্থানীয় বাসিন্দাদের অভিযোগ এসব এখন অনেকটাই গা সওয়া তিলজলাবাসীর। বৃহস্পতিবার তেমনই কিছু উঠতি তোলাবাজের খপ্পরে পড়েন ইমারতী সামগ্রীর ব্যবসায়ী মহম্মদ ওয়াসিম খান। অভিযোগ বৃহস্পতিবার রাতে আগ্নেয়াস্ত্র নিয়ে ওয়াসিমের বাড়িতে চড়াও হয় রিজওয়ান, আরসাদ, সানি । বাসিন্দাদের তাড়া খেয়ে বেগতিক দেখে এলাকা ছাড়ে তিন যুবক। তারপর ফের গুণ্ডামি। স্থানীয় বেসরকারি হাসপাতালের সামনে মদ্যপ অবস্থায় অভব্য আচরণ। প্রতিবাদ করায় স্থানীয় যুবক বাবরের মাথায় বন্দুকের বাঁট দিয়ে আগাত করে চম্পট দেয় তিন দুষ্কৃতী। গোটা ঘটনায় কড়েয়া থানায় অভিযোগ দায়ের হয়েছে। পুলিস জানিয়েছে, এর আগেও এলাকায় অসামাজিক কাজকর্মের অভিযোগে নাম জড়িয়েছে তিন যুবকের বিরুদ্ধে।